শমী কায়সার (জন্ম ১৫ জানুয়ারি) একজন বাংলাদেশী অভিনেত্রী ও প্রযোজক। শমী টেলিভিশনে অভিনয়ের জন্য সুপরিচিত হলেও তিনি কয়েকটি চলচ্চিত্রেও অভিনয় করেছেন। তার অভিনীত উল্লেখযোগ্য টেলিভিশন নাটক হল নক্ষত্রের রাত, নীতু তোমাকে ভালবাসি, প্যাকেজ সংবাদ প্রভৃতি। তিনি হাছন রাজা (২০০৩) ও লালন (২০০৪) চলচ্চিত্রে অভিনয় করেন।   শৈশব এবং পরিবার  শমী ১৫ জানুয়ারি ১৯৭০ জন্মগ্রহণ করেন। তার পিতার নাম শহীদুল্লাহ কায়সার ও মাতার নাম পান্না কায়সার। তার মা পান্না একজন লেখিকা এবং সাবেক সংসদ সদস্য। শমীর একজন ছোট ভাই আছেন, অমিতাভ কায়সার। বাংলাদেশের সাবেক রাষ্ট্রপতি একিউএম বদরুদ্দুজা চৌধুরীর স্ত্রী মায়া পান্নার বোন। ফলে, শমী এবং রাজনীতিবিদ মাহি বি চৌধুরী খালাতো ভাই-বোন।   কর্মজীবন   টিভি অভিনয়  ১৯৮৯ সালে পরিচালক আতিকুল হক চৌধুরী এমন একজন মেয়ে খুঁজছিলেন, যে কিনা নোয়াখালীর আঞ্চলিক ভাষায় কথা বলতে পারে, তার নাটক কেবা আপন কেবা পর এ অভিনয়ের জন্যে। এর ফলে শমী প্রথম অভিনয়ের সুযোগ পান। এরপর তিনি ইমদাদুল হক মিলনের উপন্যাস অবলম্বনে এবং আব্দুল্লাহ আল মামুনের পরিচালনায় তিন পর্বের ধারাবাহিক নাটক যত দূরে যাই এ অভিনয় করে পরিচিত লাভ করেন। তারপর তিনি বহু নাটকে যেমন, নক্ষত্রের রাত, ছোট ছোট ঢেউ, স্পর্শ, একজন, অরণ্য, আকাশে অনেক রাত, মুক্তি, অন্তরে নিরন্তরে, স্বপ্ন, ঠিকানা সহ বিভিন্ন নাটকে অভিনয় করেন।   চলচ্চিত্র অভিনয়  শমী ঢাকা থিয়েটারে ১২ বছর ধরে কাজ করেন। তিনি শহীদুজ্জামান সেলিমের সাথে হাত হোদাই নাটকে অভিনয় করেন। লালন (২০০৪),হাছন রাজা র মত সিনেমায় তাকে অভিনয় করতে দেখা যায়। চলচ্চিত্র নির্মাতা ঋত্বিক ঘটকের জীবনী নিয়ে নির্মিত দ্য নেম অব এ রিভার (২০০২) সিনেমায় তিনি অভিনয় করেন।   প্রযোজনা  এছাড়া শমী একজন প্রযোজক। তিনি ১৯৯৭ সালে তার নিজের প্রযোজনা প্রতিষ্ঠান ধানসিড়ি প্রোডাকশন প্রতিষ্ঠা করেন। এই প্রতিষ্ঠানের প্রযোজনায় মুক্তি এবং অন্তরে নিরন্তরে নাটক নির্মিত হয়। ২০১৩ সালে নভেম্বরে তার প্রতিষ্ঠান, ধানসিড়ি কমিউনিকেশন লিমিটেড, রেডিও অ্যাক্টিভ নামে একটি বেতার কেন্দ্রের জন্য লাইসেন্স পায়।   ব্যক্তিগত জীবন  শমী ১৯৯৯ সালে ভারতীয় ব্যবসায়ী অর্নব ব্যানার্জী রিঙ্গোকে বিয়ে করেন। তবে দুই বছর পর তাদের বিচ্ছেদ ঘটে। পরবর্তীতে তিনি ২০০৮ সালের ২৪ জুলাই ইন্ডিপেন্ডেন্ট ইউনিভার্সিটির শিক্ষক মোহাম্মদ আরাফাতকে বিয়ে করেন। নানা কারণে এই সংসারেও বিবাহ বিচ্ছেদ ঘটে। ২০২০ সালের ৯ অক্টোবর তিনি বিয়ে করেন ব্যবসায়ী রেজা আমিন সুমনকে। সুমন র‍্যাংগস গ্রুপের প্রাক্তন কর্মকর্তা ছিলেন এবং বর্তমানে গ্রুপ ফোর দুবাইয়ের দায়িত্বে রয়েছেন।ব্যবসায়ী রেজা আমিন সুমনকে বিয়ে করলেন শমী কায়সার, ইত্তেফাক, ১০ অক্টোবর ২০২০   সমালোচনা  ২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন শমী কায়সার। আন্দোলন চলাকালীন সময়ে শমী কায়সার সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।  পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল ১৯৯৯ ১ম মেরিল-প্রথম আলো পুরস্কার সেরা টিভি অভিনেত্রী -  ২০০০ ২য় মেরিল-প্রথম আলো পুরস্কার -  ২০০১ ৩য় মেরিল-প্রথম আলো পুরস্কার -  ২০০২ ৪র্থ মেরিল-প্রথম আলো পুরস্কার নীলাঞ্জনা  ২০০৩ ৫ম মেরিল-প্রথম আলো পুরস্কার ভালোবাসার সুখ দুঃখ  ২০০৪ ১ম বিনোদন বিচিত্রা পুরস্কার সেরা অভিনেত্রী (টিভি ধারাবাহিক) স্বর্ণযান  সেরা চলচ্চিত্র অভিনেত্রী হাছন রাজা  ৬ষ্ঠ মেরিল-প্রথম আলো পুরস্কার সেরা চলচ্চিত্র অভিনেত্রী (সমালোচক)  ২৫তম বাচসাস পুরস্কার সেরা টিভি অভিনেত্রী স্বরবর্ণ থিয়েটার  ২০০৫ ৮ম মেরিল-প্রথম আলো পুরস্কার সেরা টিভি অভিনেত্রী (সমালোচক) কঙ্কাবতী   তথ্যসূত্র   বহিঃসংযোগ      বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী অভিনেত্রী বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:ফেনী জেলার অভিনয়শিল্পী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন প্রযোজক বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশী নাট্য অভিনেত্রী বিষয়শ্রেণী:বাংলাদেশী মঞ্চ অভিনেত্রী বিষয়শ্রেণী:বাংলাদেশী নারী মডেল বিষয়শ্রেণী:বাঙালি টেলিভিশন অভিনেত্রী বিষয়শ্রেণী:সিজেএফবি পারফরম্যান্স পুরস্কার বিজয়ী